
ՏԵՂԵԿԱՆՔ

ՀՀ ԱՃԹՆ  բազմաշահառու խմբի(ԲՇԽ) կողմից ստեղծված «Մետաղական հանքարդյունաբերության իրավական, ընթացակարգային և ինստիտուցիոնալ բացերի, այդ թվում՝ արձանագրված ԱՃԹՆ զեկույցներում և վավերացման հաշվետվություններում, վերացման» աշխատանքային խմբի հանդիպման 
Կայացել է՝   02.07.26թ. | ժամը 11:00-13:00 | Wine Time-ում
	Մասնակիցները՝
	
	Սեդա Հակոբյան        

Մարինե Գալստյան
	Ընդերքի վարչության ընդերքօգտագործման ոլորտի քաղաքականության մշակման բաժնի պետ
Խորհրդական՝ կառուցվածքային ստորաբաժանումներում առանձին գործառույթներ համակարգող

	
	
	Գեղեցիկ Բալյան                       
	Կառուցվածքային ստորաբաժանումներում առանձին գործառույթներ համակարգող

	
	
	Գոռ Քոչարյան
	Ֆինանսների նախարարության աշխատակազմի հաշվապահական հաշվառման և աուդիտորական գործունեության կարգավորման, հաշվետվությունների մշտադիտարկման վարչության ֆինանսական հաշվետվությունների մշտադիտարկման և աուդիտի կարգավորման բաժնի պետ

	
	
	Ներսես Կարամանուկյան
	«ԱԳԱՊԵ» ՍՊԸ-ի տնօրեն

	
	
	Սոնա Այվազյան


	«Թրանսփարենսի Ինթերնեշնլ հակակոռուպցիոն կենտրոն» հասարակական կազմակերպության գործադիր տնօրեն 

	
	
	Արթուր Գրիգորյան
	«էկոլոգիական իրավունք» ՀԿ-ի Նախագահ

	ՀՀ ՎԱ ԱՃԹՆ-ի քարտուղարություն`

	
	
	Հասմիկ Մանուկյան
	քարտուղարության ղեկավար, ազգային համակարգող 

	
	
	Լիլիթ Բեգջանյան
	Քարտուղարության փորձագետ


Աշխատանքային խմբի բացակա անդամներ՝

	
	
	Լուսինե Մկրտչյան
	Հարկային վարչության կազմակերպման, դիտարկման և հսկողության վարչության պետի տեղակալ

	
	
	Տարոն Նավասարդյան
	«ԶՊՄԿ» ՓԲԸ Կայունության գծով տնօրենի տեղակալ


Օրակարգ
Աշխատանքային խմբի անդամների կողմից ԱՃԹՆ-ի 1–6-րդ զեկույցներում արձանագրված մետաղական հանքարդյունաբերության ոլորտի իրավական և ընթացակարգային բացերի վերացման ճանապարհային քարտեզում ներառված աշխատանքների առաջնահերթության գնահատականների ամփոփում և ամենաբարձր առաջնահերթություն ստացած աշխատանքների քննարկում։։
Օրակարգային հարցերը․
1.   Հողի նպատակային նշանակությունը փոփոխելու գործընթացում միանձնյա որոշում կայացնելու հնարավորության ռիսկ

Այս կետի վերաբերյալ պարզաբանումներ ներկայացրեց ՏԿԵՆ-ի Ընդերքի վարչության ընդերքօգտագործման ոլորտի քաղաքականության մշակման բաժնի պետ Սեդա Հակոբյանը: Նա նշեց, որ հարցի քննարկումը նպատակահարմար է ներառել  հողի նպատակային նշանակության փոփոխության հետ կապված ընդհանուր խնդիրների քննարկման մեջ, որոնց  վերաբերյալ ՏԿԵՆ-ը  դեռ անցած տարվանից պատրաստել է օրենսդրական փոփոխությունների փաթեթ: ՏԿԵՆ-ում 2025թ. դեկտեմբերի 12-ին ԲՇԽ-ի խմբակցությունների հետ կայացած աշխատանքային քննարկմանը պայմանավորվածությունը էր ձեռք բերվել, որ պատրաստ լինելուն պես՝ փաթեթի վերջնական տարբերակը կտրամադրվի խմբակցություններին՝ գրավոր կարծիքներ և առաջարկություններ ներկայացնելու համար:: Ս. Հակոբյանը փաստեց, որ առայժմ նախարարությունը չի ներկայացրել փաթեթը, քանի որ այն հիմա էլ գտնվում է ՀՀ վարչապետի աշխատակազմի համապատասխան վարչության հետ քննարկման փուլում, և ավելի ողջամիտ կլինի փաթեթը ներկայացնել խմբակցություններին՝ նշված քննարկումներից և հնարավոր փոփոխություններից հետո:  Մասնակիցները համաձայնվեցին Ս. Հակոբյանի կարծիքի հետ և  որոշեցին սպասել օրենսդրական փոփոխությունների փաթեթի տրամադրմանը: Որոշվեց, որ դրանից հետո աշխատանքային խմբի/խմբակցությունների/  անդամների դիտարկումներն ու առաջարկությունները կամփոփվեն և կքննարկվեն խմբի հերթական հանդիպմանը,  իսկ դրա արդյունքների հիման կկազմակերպվի  քննարկում՝ ՏԿԵ նախարարի տեղական Ասատուր Վարդանյանի հետ։
2.  «Բնակչության սանիտարա-համաճարակային անվտանգության մասին ՀՀ օրենքի պահանջի չկատարման իրողությունը
Քննարկման ժամանակ  մասնակիցները արձանագրեցին մի շարք  փաստեր ու մոտեցումներ, մասնավորապես.

· Խնդրո առարկա օրենքը ուժը կորցրել է և այդ առումով ավելի նպատակահարմար է քննարկել «Հանրային առողջության մասին» օրենքի համապատասխան դրույթները, որում հստակ սահմանված չեն մարդու առողջության վրա ազդեցությունների գնահատման չափորոշիչներն ու մեթոդոլոգիան,

· Այս հարցի ներքո արտահայտված մտահոգությունները խաչվում են ներկայումս Շրջակա միջավայրի նախարարոթյան կողմից մշակվող  ՇՄԱԳ օրենքի նկատմամբ ներկայացվող պահանջներին, 

· ՇՄԱԳ նոր օրենքը առնվազն պետք է պարունակի դրույթներ՝  մարդու առողջության վրա ազդեցությունների գնահատման չափորոշիչների սահմանման  ու մեթոդոլոգիայի ստեղծման անհրաժեշտության վերաբերյալ, ինպես նաև դրա համար անհրաժեշտ հնարավոր ժամկետների ու կատարողների մասին,
· Մինչ այժմ Առողջապահության նախարարությունը գերադասել է չներառվել նմանատիպ հարցերի քննարկումներում, որը, ներկաների կարծիքով, ճիշտ չէ

Քննարկման արդյունքում որոշվեց  ՇՄԱԳ օրենքի նախագծի  թեմայով  կազմակերպել առանձին աշխատանքային քննարկում՝ հրավիրելով ՇՄԱԳ ոլորտի մասնագետների, ինչպես նաև Առողջապահության նախարարության ներկայացուցչի։ Քննարկման նպատակներից է լինելու նաև գնահատել, թե որքանով է իրատեսական ՇՄԱԳ-ի նոր նախագծում ընդգրկել  վերը նշված մեթոդաբանության մշակման, չափոփոշիչների սահմանման ու դրա համար համապատասխան ժամկետների արձանագրման և հարակից այլ պահանջների վերաբերյալ դրույթները:
3. Ընդերքօգտագործման իրավունքի տրամադրման և օգտակար հանածո պարունակող ընդերքի տեղամասերից մակերեսին և դրանց հարակից հողամասերի հասանելիության (դրանց նկատմամբ հողային իրավունքների), ինչպես նաև ջրօգտագործման թույլտվության ձեռքբերման տարանջատված կարգավորումները
Քննարկման ժամանակ  մասնակիցները  արձանագրեցին, որ հարցը դեռ լուծված չէ, ՇՄՆ կողմից ներկայացրած  ջրօգտագործման թույլտվության ոլորտի նոր կարգավորումները  այս հարցը ,,չեն փակել,,։ Խոսքը վերաբերվում է ընդհանուր առմամբ  «մեկ պատուհան» սկզբունքի գործարկմանը և ներդրման անհրաժեշտությունը: Այդ հարցը արձանագրված է նաև ՀՀ հանքարդյունաբերության ռազմավարության մեջ և կարող է դիտարկվել  ոլորտի գործընթացների թվայնացման շրջանակներում։  Ասվեց նաև, որ քաղհասարակության ներկայացուցիչներն որոշակիորեն աշխատել են ՇՄՆ համապատասխան վարչության հետ, մշակել են իրավական ակտի նախագիծ, սակայն այդ համագործակցությունը չի բերել  որոշակի արդյունքների։ Խոսվեց այն մասին, ՏԿԵՆ-ի կողմից ոլորտի թվային հարթակը ստեղծելուն պես քննարկվող հարցը կարելի է ներառել դրանում և աշխատանքներ տանել ՇՄՆ-ի և այլ լիազոր մարմինների հետ՝ մեկ «պատուհան» սկզբունքի գործարկումը ապահովելու համար։ Աշխատանքային խումբը որոշեց, որ անհրաժեշտ է սպասել համապատասխան գործընթացների թվայնացմանը՝ միաժամանակ կարևորելով ՏԿԵՆ-ի և ՇՄՆ-ի միջև օրենսդրական հնարավոր փոփոխությունների վերաբերյալ զուգահեռ քննարկումների իրականացումը և համապատասխան իրավական ակտերի նախապատրաստումը։ Աշխատանքային խումբը ակնկալում պարբերաբար տեղեկացվել  այդ աշխատանքների ընթացքի վերաբերյալ։
4. Մշտադիտարկումների իրականացման համար վճարումների հետ կապված իրավական բացերը

Հարցի վերաբերյալ պարզաբանումներ ներկայացրեց Մարինե Գալստյանը՝ նշելով, որ հանքի փակման ծրագրերին վերաբերող օրենսդրական փոփոխություններն արդեն իրականացվել են, փոխվել են նաև համապատասխան պահանջները, ինչպես նաև մշակվել են ռեկուլտիվացիայի երեք կարգեր։

Քննարկման արդյունքում աշխատանքային խումբը որոշեց ծանոթանալ մշակված կարգերին։ Այդ նպատակով առաջարկվեց, որ Մարինե Գալստյանը ԱՃԹՆ քարտուղարությանը տրամադրի համապատասխան կարգերը՝ խմբին փոխանցելու համար, որոնց ուսումնասիրությունից հետո հարցը կրկին կքննարկվի՝ գնահատելու, թե արդյոք դեռ առկա են նշված իրավական բացեր։

5. Հիմնադրամների ստացած ֆինանսական միջոցների աղբյուրների թափանցիկության մեծացման հարցը
Հաշվի առնելով այն հանգամանքը, որ հարցի վերաբերյալ լավագույն պարզաբանումները կարող էին ներկայացնել աշխ․խմբի անդամներ  Ֆինանսների նախարարության ներկայացուցիչ աշխ․խմբի անդամ  Գոռ Քոչարյանը, որը այդ պահին,  աշխատանքային անհրաժեշտությամբ պայմանավորված,  հանդիպումից դուրս էր եկել, ինչպես նաև ՊԵԿ ներկայացուցիչ Լուսինե Մկրտչյանը, աշխատանքային խումբը որոշեց  հարցի քննարկումը տեղափոխել հաջորդ հանդիպում, որին ներկա կլինեն նշված անդամները։

6. Պետական մասնակցության հետ կապված հարցեր
ԱՃԹՆ քարտուղարության ղեկավար Հասմիկ Մանուկյանը տեղեկացրեց, որ  Հայաստանի ԱՃԹՆ վերջին զեկույցում նշվել է, որ  հանքարդյունաբերական ընկերություններում պետության մասնակցությունից ստացած եկամուտները դիտարկվում են որպես էական, և դրանք պետք է բացահայտվեն, այսինքն՝ հրապարակվեն  ԱՃԹՆ Ստանդարտի պահանջին համապատասխան։ 
Քննարկման արդյունքում աշխատանքային խումբը որոշեց, որ հարցը պետք է ներկայացվի ԲՇԽ-ի նիստի քննարկմանը՝ նպատակ ունենալով հստակեցնել, թե որ պետական մարմինը պետք է պատասխանատու լինի պետական մասնակցությունից ստացվող եկամուտների թափանցիկության և հաշվետվողականության ապահովման համար՝ համապատասխան տարեկան հաշվետվությունների հրապարակման և ներկայացման միջոցով։

7. Իրական սեփականատերերի վերաբերյալ տեղեկատվության ստուգման գործառույթի բացակայությունը
Հարցի վերաբերյալ պարզաբանումներ ներկայացրեց Արդարադատության նախարարության վերկայացուցիչ Գեղեցիկ Բալայանը՝ նշելով, որ իրական շահառուների բացահայտման իրավական դաշտի լավարկման նպատակով նախարարությունը ներկայումս պատրաստում է օրենսդրական փոփոխությունների փաթեթ։ Նա նշեց, որ զուգահեռաբար Իրավաբանական անձանց պետական ռեգիստրը մշտական հիմքով իրականացնում է իրական շահառուների վերաբերյալ տեղեկատվության արժանահավատության ապահովմանն ուղղված գործառույթներ, ինչպես նաև քննարկվում է ռիսկայնության չափանիշների վրա հիմնված ստուգումների ներդրումը։

Աշխատանքային խումբը որոշեց  առաջարկել՝ Գ․Բալայանին  տրամադրել նշված օրենսդրական փաթեթը՝ մասնակիցների կողմից այն ուսումնասիրելու և անհրաժեշտության դեպքում դիտարկումներ ներկայացնելու նպատակով։
4

